CELEX: 32013D0776
Language: sl
Date: 2013-12-18 00:00:00
Title: 2013/776/EU: Izvedbeni sklep Komisije z dne 18. decembra 2013 o ustanovitvi Izvajalske agencije za izobraževanje, avdiovizualno področje in kulturo ter razveljavitvi Sklepa 2009/336/ES

19.12.2013   
            
            
               SL
            
            
               Uradni list Evropske unije
            
            
               L 343/46
            
         IZVEDBENI SKLEP KOMISIJE
   z dne 18. decembra 2013
   o ustanovitvi Izvajalske agencije za izobraževanje, avdiovizualno področje in kulturo ter razveljavitvi Sklepa 2009/336/ES
   (2013/776/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1), in zlasti člena 3 Uredbe,
   ob upoštevanju naslednjega:
   
               (1)
            
            
               Uredba (ES) št. 58/2003 pooblašča Komisijo, da v skladu s to uredbo v svojem imenu in pod svojo odgovornostjo prenese pooblastila za izvajanje celotnega ali dela programa ali projekta Unije na izvajalske agencije.
            
         
               (2)
            
            
               Komisija pooblašča izvajalske agencije za izvajanje programov z namenom, da bi se lahko osredotočila na ključne dejavnosti in naloge, ki jih ni mogoče oddati v izvajanje, ne da bi izgubila nadzor ali končno odgovornost za dejavnosti, ki jih upravljajo navedene izvajalske agencije.
            
         
               (3)
            
            
               Prenos nalog, povezanih z izvajanjem programov, na izvajalske agencije zahteva jasno ločevanje med programskimi fazami, ki vključujejo veliko mero diskrecije pri sprejemanju odločitev, ki so odvisne od stališč politike, za kar so pristojne službe Komisije, in izvajanjem programov, za kar bi bilo treba pooblastiti izvajalske agencije.
            
         
               (4)
            
            
               S Sklepom 2005/56/ES (2) je Komisija ustanovila Izvajalsko agencijo za izobraževanje, avdiovizualno področje in kulturo (v nadaljnjem besedilu: Agencija) in jo pooblastila za upravljanje dejavnosti Skupnosti na področjih izobraževanja, avdiovizualnih medijev in kulture.
            
         
               (5)
            
            
               Komisija je pooblastila Agencije večkrat spremenila zaradi njihove razširitve na upravljanje novih projektov in programov na področjih izobraževanja, avdiovizualnih medijev, državljanstva in mladih ter je posledično nadomestila Sklep 2005/56/ES s Sklepom Komisije 2009/336/ES (3).
            
         
               (6)
            
            
               V sporočilu z dne 29. junija 2011„Proračun za strategijo Evropa 2020“ (4) je Komisija predlagala, da se obstoječe izvajalske agencije še bolj izkoristijo za izvajanje programov Unije v naslednjem večletnem finančnem okviru.
            
         
               (7)
            
            
               Agencija je pokazala visoko raven tehničnega in finančnega strokovnega znanja in izkušenj pri upravljanju programov Skupnosti. Ankete o zadovoljstvu, ki so bile izvedene v okviru prvega in drugega vmesnega vrednotenja EACEA (2009 in 2013), kažejo, da upravičenci in drugi deležniki menijo, da EACEA zagotavlja boljšo kakovost storitev v primerjavi s prejšnjo ureditvijo (Urad za tehnično pomoč). EACEA je sposobna pritegniti in obdržati visokokvalificirano osebje, kar zagotavlja kadrovsko stabilnost. Za izboljšanje svoje učinkovitosti Agencija stalno racionalizira svoje interne dejavnosti in si prizadeva za standardizacijo pristopov med programi. Agencija ima status javnega organa, ustanovljenega izrecno za upravljanje programov na področjih izobraževanja, avdiovizualnih medijev ter kulture, in ta osredotočenost povečuje prepoznavnost programov EU med deležniki in širšo javnostjo. Obstoj enotnega subjekta, ki upravlja več dopolnjujočih se programov, ustvarja sinergije v smislu prepoznavnosti delovanja EU v vzajemno korist vseh programov. Stopnje napak EACEA, ugotovljene z naknadnimi kontrolami, so nizke in precej pod mejo 2 %. Z drugo vmesno oceno je bil ugotovljen stalen napredek pri poglabljanju tehničnega in finančnega strokovnega znanja in izkušenj EACEA, kar se kaže v splošnem izboljšanju uspešnosti Agencije, kot so pokazali njeni ključni kazalniki uspešnosti.
            
         
               (8)
            
            
               V smislu stroškovne primerjave z internimi možnostmi je analiza stroškov in koristi, izvedena v skladu s členom 3(1) Uredbe (ES) št. 58/2003, pokazala, da bi bilo dražje upravljati naloge znotraj Komisije, in sicer za 23 % v neto sedanji vrednosti. Novi programi, za katere je predvideno, da se pooblastilo za njihovo izvajanje prenese na EACEA, so v skladu s sedanjimi pristojnostmi in pooblastili Agencije ter nadaljujejo njene sedanje dejavnosti. Agencija je v obdobju več let razvila znanje, spretnosti in zmožnosti za upravljanje teh programov. Novi programi bi tako imeli koristi od izkušenj in strokovnega znanja, ki jih je EACEA pridobila pri upravljanju programov, ter od povečane produktivnosti, ki iz tega izhaja. Prehod na interno ureditev bi imel negativne posledice, saj večine programov matični generalni direktorati niso nikoli interno upravljali zaradi pomanjkanja zmogljivosti za interno upravljanje programov. Tako bi se s prenosom upravljanja programov na EACEA zagotovila neprekinjenost izvajanja za upravičence programov in deležnike. Poleg tega bo prenos na EACEA Komisiji še naprej omogočal osredotočenje na njene institucionalne naloge.
            
         
               (9)
            
            
               Da bi imele izvajalske agencije jasno identiteto, je Komisija, kolikor je bilo mogoče, pri dodeljevanju novih nalog delo razdelila po tematskih področjih politike.
            
         
               (10)
            
            
               Agencija bi morala postati odgovorna za izvajanje delov naslednjih novih programov in dejavnosti Unije:
               
                           —
                        
                        
                           programa Erasmus+ (5) (naslednika, med drugim, programa vseživljenjskega učenja (6), programa Mladi v akciji (7) in programa Erasmus Mundus (8)),
                        
                     
                           —
                        
                        
                           programa Ustvarjalna Evropa (9) (naslednika, med drugim, programov MEDIA (10) in Kultura (11)),
                        
                     
                           —
                        
                        
                           programa Evropa za državljane (12) (naslednika programa Evropa za državljane (13)),
                        
                     
                           —
                        
                        
                           Evropske prostovoljske enote za humanitarno pomoč (14) (naslednice pilotnega programa Pripravljalni ukrep – Evropska prostovoljska enota za humanitarno pomoč),
                        
                     
                           —
                        
                        
                           projektov na področju visokošolskega izobraževanja, ki se uvrščajo med instrumente zunanjega sodelovanja (15) (naslednikov instrumentov zunanjega sodelovanja do 2013 (16)),
                        
                     
                           —
                        
                        
                           projektov na področju visokošolskega izobraževanja na podlagi večletnega finančnega okvira za financiranje sodelovanja EU za afriške, karibske in pacifiške države ter čezmorske države in ozemlja za obdobje 2014–2020 (11. Evropski razvojni sklad) (17).
                        
                     
         
               (11)
            
            
               Agencija bi morala ostati odgovorna za izvajanje naslednjih obstoječih programov in dejavnosti Unije:
               
                           —
                        
                        
                           projektov na področju visokošolskega izobraževanja, ki se lahko financirajo na podlagi določb o gospodarski pomoči nekaterim državam srednje in vzhodne Evrope (Phare), predvidenih z Uredbo Sveta (EGS) št. 3906/89 (18),
                        
                     
                           —
                        
                        
                           programa za spodbujanje razvoja in razširjanja evropskih avdiovizualnih del (MEDIA II – razvoj in razširjanje) (1996–2000), vzpostavljenega s Sklepom Sveta 95/563/ES (19),
                        
                     
                           —
                        
                        
                           programa usposabljanja za strokovnjake v industriji evropskih avdiovizualnih programov (MEDIA II – usposabljanje) (1996–2000), odobrenega s Sklepom Sveta 95/564/ES (20),
                        
                     
                           —
                        
                        
                           druge faze akcijskega programa Skupnosti na področju izobraževanja Socrates (2000–2006), odobrene s Sklepom št. 253/2000/ES Evropskega parlamenta in Sveta (21),
                        
                     
                           —
                        
                        
                           druge faze akcijskega programa Skupnosti na področju poklicnega usposabljanja Leonardo da Vinci (2000–2006), odobrene s Sklepom Sveta 1999/382/ES (22),
                        
                     
                           —
                        
                        
                           akcijskega programa Skupnosti „Mladi“ (2000–2006), odobrenega s Sklepom št. 1031/2000/ES Evropskega parlamenta in Sveta (23),
                        
                     
                           —
                        
                        
                           programa Kultura 2000 (2000–2006), odobrenega s Sklepom št. 508/2000/ES Evropskega parlamenta in Sveta (24),
                        
                     
                           —
                        
                        
                           projektov na področju visokošolskega izobraževanja, ki se lahko financirajo na podlagi določb o pomoči partnerskim državam v vzhodni Evropi in srednji Aziji (2000–2006), predvidenih z Uredbo Sveta (ES, Euratom) št. 99/2000 (25),
                        
                     
                           —
                        
                        
                           projektov na področju visokošolskega izobraževanja, ki se lahko financirajo na podlagi določb o pomoči Albaniji, Bosni in Hercegovini, Hrvaški, Nekdanji jugoslovanski republiki Makedoniji, Črni Gori, Srbiji in Kosovu (UNSCR 1244) (2000–2006), odobreni z Uredbo Sveta (ES) št. 2666/2000 (26),
                        
                     
                           —
                        
                        
                           projektov na področju visokošolskega izobraževanja, ki se lahko financirajo na podlagi določb o finančnih in tehničnih ukrepih (MEDA) za spremljanje reforme gospodarskih in socialnih struktur v okviru Evro-mediteranskega partnerstva, odobrenih z Uredbo Sveta (ES) št. 2698/2000 (27),
                        
                     
                           —
                        
                        
                           tretje faze vseevropskega programa sodelovanja v visokem šolstvu (Tempus III) (2000-2006), odobrene s Sklepom Sveta 1999/311/ES (28),
                        
                     
                           —
                        
                        
                           projektov, ki se lahko financirajo na podlagi določb Sporazuma med Evropsko skupnostjo in Združenimi državami Amerike o prenovi programa sodelovanja na področju visokošolskega izobraževanja in poklicnega izobraževanja in usposabljanja (2001-2005), odobrenega s Sklepom Sveta 2001/196/ES (29),
                        
                     
                           —
                        
                        
                           projektov, ki se lahko financirajo na podlagi določb Sporazuma med Evropsko skupnostjo in vlado Kanade o prenovi programa sodelovanja na področju visokošolskega izobraževanja in usposabljanja (2001–2005), odobrenega s Sklepom Sveta 2001/197/ES (30),
                        
                     
                           —
                        
                        
                           programa za spodbujanje razvoja evropskih avdiovizualnih del (MEDIA Plus – razvoj, distribucija in promocija) (2001–2006), odobrenega z Odločbo Sveta 2000/821/ES (31),
                        
                     
                           —
                        
                        
                           programa usposabljanja za strokovnjake v industriji evropskih avdiovizualnih programov (usposabljanje MEDIA) (2001–2006), odobrenega s Sklepom št. 163/2001/ES Evropskega parlamenta in Sveta (32),
                        
                     
                           —
                        
                        
                           večletnega programa za učinkovito vključevanje informacijskih in komunikacijskih tehnologij (IKT) v sisteme izobraževanja in usposabljanja v Evropi (program e-učenja) (2004–2006), odobrenega z Odločbo št. 2318/2003/ES Evropskega parlamenta in Sveta (33),
                        
                     
                           —
                        
                        
                           akcijskega programa Skupnosti za spodbujanje aktivnega evropskega državljanstva (državljanska udeležba) (2004–2006), odobrenega s Sklepom Sveta 2004/100/ES (34),
                        
                     
                           —
                        
                        
                           akcijskega programa Skupnosti za spodbujanje ustanov, ki so na evropski ravni aktivne na področju mladine (2004–2006), odobrenega s Sklepom Evropskega parlamenta in Sveta št. 790/2004/ES (35),
                        
                     
                           —
                        
                        
                           akcijskega programa Skupnosti za spodbujanje ustanov, ki so aktivne na evropski ravni ter podpirajo posebne dejavnosti na področju izobraževanja in usposabljanja (2004–2006), odobrenega s Sklepom št. 791/2004/ES Evropskega parlamenta in Sveta (36),
                        
                     
                           —
                        
                        
                           akcijskega programa Skupnosti za spodbujanje ustanov, ki so na evropski ravni dejavne na področju kulture (2004–2006), odobrenega s Sklepom št. 792/2004/ES Evropskega parlamenta in Sveta (37),
                        
                     
                           —
                        
                        
                           programa za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2004–2008), odobrenega s Sklepom št. 2317/2003/ES Evropskega parlamenta in Sveta (38),
                        
                     
                           —
                        
                        
                           projektov, ki se lahko financirajo na podlagi določb Sporazuma med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja (2006-2013), odobrenega s Sklepom Sveta 2006/910/ES (39),
                        
                     
                           —
                        
                        
                           projektov, ki se lahko financirajo na podlagi določb Sporazuma med Evropsko skupnostjo in Vlado Kanade o vzpostavitvi okvira za sodelovanje na področju visokošolskega izobraževanja, poklicnega usposabljanja in mladine (2006–2013), odobrenega s Sklepom Sveta 2006/964/ES (40),
                        
                     
                           —
                        
                        
                           akcijskega programa na področju vseživljenjskega učenja (2007–2013), odobrenega s Sklepom št. 1720/2006/ES Evropskega parlamenta in Sveta (41),
                        
                     
                           —
                        
                        
                           programa Kultura (2007–2013), odobrenega s Sklepom št. 1855/2006/ES Evropskega parlamenta in Sveta (42),
                        
                     
                           —
                        
                        
                           programa Evropa za državljane, namenjenega spodbujanju aktivnega evropskega državljanstva (2007–2013) in odobrenega s Sklepom št. 1904/2006/ES Evropskega parlamenta in Sveta (43),
                        
                     
                           —
                        
                        
                           programa Mladi v akciji (2007–2013), odobrenega s Sklepom št. 1719/2006/ES Evropskega parlamenta in Sveta (44),
                        
                     
                           —
                        
                        
                           programa podpore evropskemu avdiovizualnemu sektorju (MEDIA 2007) (2007–2013), odobrenega s Sklepom št. 1718/2006/ES Evropskega parlamenta in Sveta (45),
                        
                     
                           —
                        
                        
                           akcijskega programa Erasmus Mundus (II) 2009–2013 za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami, odobrenega s Sklepom št. 1298/2008/ES Evropskega parlamenta in Sveta (46),
                        
                     
                           —
                        
                        
                           programa za sodelovanje s strokovnjaki iz tretjih držav na avdiovizualnem področju (MEDIA Mundus) (2011–2013), vzpostavljenega s Sklepom št. 1041/2009/ES Evropskega parlamenta in Sveta (47),
                        
                     
                           —
                        
                        
                           projektov s področja visokošolskega izobraževanja, ki se lahko financirajo na podlagi določb o pomoči za gospodarsko sodelovanje z državami v razvoju v Aziji, odobreni v okviru Uredbe Sveta (EGS) št. 443/92 (48),
                        
                     
                           —
                        
                        
                           projektov s področja visokošolskega izobraževanja in mladih, ki se lahko financirajo na podlagi določb instrumenta za predpristopno pomoč (IPA), vzpostavljenega z Uredbo Sveta (ES) št. 1085/2006 (49),
                        
                     
                           —
                        
                        
                           projektov s področja osnovnošolskega, srednješolskega in visokošolskega izobraževanja ter mladih, ki se lahko financirajo na podlagi določb Evropskega instrumenta sosedstva in partnerstva, vzpostavljenega z Uredbo (ES) št. 1638/2006 Evropskega parlamenta in Sveta (50),
                        
                     
                           —
                        
                        
                           projektov s področja visokošolskega izobraževanja, ki se lahko financirajo na podlagi določb instrumenta za financiranje razvojnega sodelovanja, vzpostavljenega z Uredbo (ES) št. 1905/2006 Evropskega parlamenta in Sveta (51),
                        
                     
                           —
                        
                        
                           projektov s področja visokošolskega izobraževanja in mladih, ki se lahko financirajo na podlagi določb instrumenta za financiranje sodelovanja z industrializiranimi državami in ozemlji ter drugimi državami in ozemlji z visokim dohodkom, vzpostavljenega z Uredbo Sveta (ES) št. 1934/2006 (52),
                        
                     
                           —
                        
                        
                           projektov s področja visokošolskega izobraževanja, ki se lahko financirajo s sredstvi Evropskega razvojnega sklada v okviru Sporazuma o partnerstvu med skupino afriških, karibskih in pacifiških držav na eni strani in Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (Sklep Sveta 2003/159/ES) (53), kakor je bil spremenjen s sporazumom, podpisanim v Luxembourgu 25. junija 2005 (Sklep Sveta 2005/599/ES (54)).
                        
                     
         
               (12)
            
            
               Upravljanje navedenih delov programov in dejavnosti vključuje izvajanje tehničnih projektov, pri katerih sprejemanje političnih odločitev ni potrebno, in zahteva visoko raven tehničnega in finančnega strokovnega znanja in izkušenj ves čas trajanja projekta.
            
         
               (13)
            
            
               Za zagotovitev skladnega in pravočasnega izvajanja tega sklepa in zadevnih programov je treba zagotoviti, da Agencija izvaja svoje naloge, povezane z izvajanjem navedenih programov, pod pogojem in od dne začetka veljavnosti teh programov.
            
         
               (14)
            
            
               Ustanoviti bi bilo treba Izvajalsko agencijo za izobraževanje, avdiovizualno področje in kulturo. Nadomestiti in naslediti bi morala Izvajalsko agencijo za izobraževanje, avdiovizualno področje in kulturo, vzpostavljeno s Sklepom 2009/336/ES. Delovati bi morala v skladu s splošnim statutom, določenim z Uredbo (ES) št. 58/2003.
            
         
               (15)
            
            
               Sklep 2009/336/ES o ustanovitvi izvajalske agencije bi bilo treba razveljaviti in določiti prehodne določbe.
            
         
               (16)
            
            
               Ukrepi, predvideni s tem sklepom, so v skladu z mnenjem Odbora za izvajalske agencije –
            
         SPREJELA NASLEDNJI SKLEP:
   Člen 1
   Ustanovitev in mandat
   Ustanovi se Izvajalska agencija za izobraževanje, avdiovizualno področje in kulturo (v nadaljnjem besedilu: Agencija), in sicer za obdobje od 1. januarja 2014 do 31. decembra 2024, njen statut pa ureja Uredba (ES) št. 58/2003.
   Člen 2
   Sedež
   Sedež agencije je v Bruslju.
   Člen 3
   Cilji in naloge
   1.   Agencija je odgovorna za izvajanje nekaterih delov naslednjih programov Unije:
   
               (a)
            
            
               programa Erasmus+;
            
         
               (b)
            
            
               programa Ustvarjalna Evropa;
            
         
               (c)
            
            
               programa Evropa za državljane;
            
         
               (d)
            
            
               Evropske prostovoljske enote za humanitarno pomoč (EU Aid Volunteers);
            
         
               (e)
            
            
               projektov na področju visokošolskega izobraževanja v okviru naslednjih instrumentov zunanjega sodelovanja:
               
                           —
                        
                        
                           Uredbe Evropskega parlamenta in Sveta o vzpostavitvi instrumenta za predpristopno pomoč (IPA II) (55),
                        
                     
                           —
                        
                        
                           Uredbe Evropskega parlamenta in Sveta o vzpostavitvi evropskega sosedskega instrumenta (56),
                        
                     
                           —
                        
                        
                           Uredbe Evropskega parlamenta in Sveta o vzpostavitvi instrumenta za financiranje razvojnega sodelovanja (57),
                        
                     
                           —
                        
                        
                           Uredbe Evropskega parlamenta in Sveta o vzpostavitvi instrumenta partnerstva za sodelovanje s tretjimi državami (58),
                        
                     
                           —
                        
                        
                           Uredbe Sveta o izvajanju 11. Evropskega razvojnega sklada (59).
                        
                     
         Prvi pododstavek se uporablja pod pogojem in od dne začetka veljavnosti vsakega od teh programov.
   2.   Agencija je odgovorna za izvajanje preostanka nekaterih delov naslednjih programov Unije:
   
               (a)
            
            
               projektov na področju visokošolskega izobraževanja, ki se lahko financirajo na podlagi določb o gospodarski pomoči nekaterim državam srednje in vzhodne Evrope (Phare), predvidenih z Uredbo (EGS) št. 3906/89;
            
         
               (b)
            
            
               programa za spodbujanje razvoja in razširjanja evropskih avdiovizualnih del (MEDIA II – razvoj in razširjanje) (1996–2000), vzpostavljenega s Sklepom 95/563/ES;
            
         
               (c)
            
            
               programa usposabljanja za strokovnjake v industriji evropskih avdiovizualnih programov (MEDIA II – usposabljanje) (1996–2000), odobrenega s Sklepom 95/564/ES;
            
         
               (d)
            
            
               druge faze akcijskega programa Skupnosti na področju izobraževanja „Socrates“ (2000–2006), odobrene s Sklepom št. 253/2000/ES;
            
         
               (e)
            
            
               druge faze akcijskega programa Skupnosti na področju poklicnega usposabljanja „Leonardo da Vinci“ (2000–2006), odobrene s Sklepom 1999/382/ES;
            
         
               (f)
            
            
               akcijskega programa Skupnosti „Mladi“ (2000–2006), odobrenega s Sklepom št. 1031/2000/ES;
            
         
               (g)
            
            
               programa Kultura 2000 (2000–2006), odobrenega s Sklepom št. 508/2000/ES;
            
         
               (h)
            
            
               projektov na področju visokošolskega izobraževanja, ki se lahko financirajo na podlagi določb o pomoči partnerskim državam v vzhodni Evropi in srednji Aziji (2000–2006), predvidenih z Uredbo (ES, Euratom) št. 99/2000;
            
         
               (i)
            
            
               projektov na področju visokošolskega izobraževanja, ki se lahko financirajo na podlagi določb o pomoči Albaniji, Bosni in Hercegovini, Hrvaški, Nekdanji jugoslovanski republiki Makedoniji, Črni Gori, Srbiji in Kosovu (UNSCR 1244) (2000–2006), odobreni z Uredbo (ES) št. 2666/2000;
            
         
               (j)
            
            
               projektov na področju visokošolskega izobraževanja, ki se lahko financirajo na podlagi določb o finančnih in tehničnih ukrepih (MEDA) za spremljanje reforme gospodarskih in socialnih struktur v okviru Evro-mediteranskega partnerstva, odobrenih z Uredbo (ES) št. 2698/2000;
            
         
               (k)
            
            
               tretje faze vseevropskega programa sodelovanja v visokem šolstvu (Tempus III) (2000-2006), odobrene s Sklepom 1999/311/ES;
            
         
               (l)
            
            
               projektov, ki se lahko financirajo na podlagi določb Sporazuma med Evropsko skupnostjo in Združenimi državami Amerike o prenovi programa sodelovanja na področju visokošolskega izobraževanja in poklicnega izobraževanja in usposabljanja (2001-2005), odobrenega s Sklepom 2001/196/ES;
            
         
               (m)
            
            
               projektov, ki se lahko financirajo na podlagi določb Sporazuma med Evropsko skupnostjo in vlado Kanade o prenovi programa sodelovanja na področju visokošolskega izobraževanja in usposabljanja (2001–2005), odobrenega s Sklepom 2001/197/ES;
            
         
               (n)
            
            
               programa za spodbujanje razvoja evropskih avdiovizualnih del (MEDIA Plus – razvoj, distribucija in promocija) (2001–2006), odobrenega z Odločbo 2000/821/ES;
            
         
               (o)
            
            
               programa usposabljanja za strokovnjake v industriji evropskih avdiovizualnih programov (usposabljanje MEDIA) (2001–2006), odobrenega s Sklepom št. 163/2001/ES;
            
         
               (p)
            
            
               večletnega programa za učinkovito vključevanje informacijskih in komunikacijskih tehnologij (IKT) v sisteme izobraževanja in usposabljanja v Evropi (program e-učenja) (2004–2006), odobrenega z Odločbo št. 2318/2003/ES;
            
         
               (q)
            
            
               akcijskega programa Skupnosti za spodbujanje aktivnega evropskega državljanstva (državljanska udeležba) (2004–2006), odobrenega s Sklepom 2004/100/ES;
            
         
               (r)
            
            
               akcijskega programa Skupnosti za spodbujanje ustanov, ki so na evropski ravni aktivne na področju mladine (2004–2006), odobrenega s Sklepom št. 790/2004/ES;
            
         
               (s)
            
            
               akcijskega programa Skupnosti za spodbujanje ustanov, ki so aktivne na evropski ravni ter podpirajo posebne dejavnosti na področju izobraževanja in usposabljanja (2004–2006), odobrenega s Sklepom št. 791/2004/ES;
            
         
               (t)
            
            
               akcijskega programa Skupnosti za spodbujanje ustanov, ki so na evropski ravni dejavne na področju kulture (2004–2006), odobrenega s Sklepom št. 792/2004/ES;
            
         
               (u)
            
            
               programa za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2004–2008), odobrenega s Sklepom št. 2317/2003/ES;
            
         
               (v)
            
            
               projektov, ki se lahko financirajo na podlagi določb Sporazuma med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja (2006-2013), odobrenega s Sklepom 2006/910/ES;
            
         
               (w)
            
            
               projektov, ki se lahko financirajo na podlagi določb Sporazuma med Evropsko skupnostjo in Vlado Kanade o vzpostavitvi okvira za sodelovanje na področju visokošolskega izobraževanja, poklicnega usposabljanja in mladine (2006–2013), odobrenega s Sklepom 2006/964/ES;
            
         
               (x)
            
            
               akcijskega programa na področju vseživljenjskega učenja (2007–2013), odobrenega s Sklepom št. 1720/2006/ES;
            
         
               (y)
            
            
               programa Kultura (2007–2013), odobrenega s Sklepom št. 1855/2006/ES;
            
         
               (z)
            
            
               programa Evropa za državljane, namenjenega spodbujanju aktivnega evropskega državljanstva (2007–2013) in odobrenega s Sklepom št. 1904/2006/ES;
            
         
               (aa)
            
            
               programa Mladi v akciji (2007–2013), odobrenega s Sklepom št. 1719/2006/ES;
            
         
               (bb)
            
            
               programa podpore evropskemu avdiovizualnemu sektorju (MEDIA 2007) (2007–2013), odobrenega s Sklepom št. 1718/2006/ES;
            
         
               (cc)
            
            
               akcijskega programa Erasmus Mundus (II) 2009–2013 za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami, odobrenega s Sklepom št. 1298/2008/ES;
            
         
               (dd)
            
            
               programa za sodelovanje s strokovnjaki iz tretjih držav na avdiovizualnem področju (MEDIA Mundus) (2011–2013), vzpostavljenega s Sklepom št. 1041/2009/ES;
            
         
               (ee)
            
            
               projektov s področja visokošolskega izobraževanja, ki se lahko financirajo na podlagi določb o pomoči za gospodarsko sodelovanje z državami v razvoju v Aziji, odobreni v okviru Uredbe (EGS) št. 443/92;
            
         
               (ff)
            
            
               projektov s področja visokošolskega izobraževanja in mladih, ki se lahko financirajo na podlagi določb instrumenta za predpristopno pomoč (IPA), vzpostavljenega z Uredbo (ES) št. 1085/2006;
            
         
               (gg)
            
            
               projektov s področja osnovnošolskega, srednješolskega in visokošolskega izobraževanja ter mladih, ki se lahko financirajo na podlagi določb Evropskega instrumenta sosedstva in partnerstva, vzpostavljenega z Uredbo (ES) št. 1638/2006;
            
         
               (hh)
            
            
               projektov s področja visokošolskega izobraževanja, ki se lahko financirajo na podlagi določb instrumenta za financiranje razvojnega sodelovanja, vzpostavljenega z Uredbo (ES) št. 1905/2006;
            
         
               (ii)
            
            
               projektov s področja visokošolskega izobraževanja in mladih, ki se lahko financirajo na podlagi določb instrumenta za financiranje sodelovanja z industrializiranimi državami in ozemlji ter drugimi državami in ozemlji z visokim dohodkom, vzpostavljenega z Uredbo (ES) št. 1934/2006;
            
         
               (jj)
            
            
               projektov s področja visokošolskega izobraževanja, ki se lahko financirajo s sredstvi Evropskega razvojnega sklada v okviru Sporazuma o partnerstvu med skupino afriških, karibskih in pacifiških držav na eni strani in Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (Sklep 2003/159/ES), kakor je bil spremenjen s sporazumom, podpisanim v Luxembourgu 25. junija 2005 (Sklep 2005/599/ES).
            
         3.   V okviru izvajanja delov programov Unije iz odstavkov 1 in 2 je Agencija odgovorna za naslednje naloge:
   
               (a)
            
            
               upravljanje vseh faz izvajanja programa in vseh faz posameznih projektov na podlagi ustreznih delovnih programov, ki jih je sprejela Komisija, na osnovi ustreznega pooblastila Komisije v aktu o prenosu pooblastil;
            
         
               (b)
            
            
               sprejemanje instrumentov za proračunsko izvrševanje prihodkov in odhodkov ter izvajanje vseh potrebnih operacij za upravljanje programov na osnovi ustreznega pooblastila Komisije v aktu o prenosu pooblastil;
            
         
               (c)
            
            
               zagotavljanje podpore pri izvajanju programa na podlagi ustreznega pooblastila Komisije v aktu o prenosu pooblastil, vključno s podporo pri dejavnostih razširjanja, po potrebi v sodelovanju z nacionalnimi agencijami;
            
         
               (d)
            
            
               vzpostavitev, na ravni Unije, informacijske mreže o izobraževanju v Evropi (Eurydice) in dejavnostih, namenjenih izboljšanju razumevanja in poznavanja področja mladih;
            
         
               (e)
            
            
               izvajanje, na ravni Unije, dejavnosti, ki so namenjene boljšemu razumevanju in poznavanju na področju poklicnega izobraževanja in usposabljanja.
            
         4.   Agencija je lahko odgovorna za zagotavljanje upravnih in logističnih podpornih storitev, če tako določa akt o prenosu pooblastil, v korist organov, ki izvajajo programe, in v okviru programov, ki so v njem navedeni.
   Člen 4
   Trajanje mandata
   1.   Člani usmerjevalnega odbora so imenovani za dve leti.
   2.   Direktor agencije je imenovan za štiri leta.
   Člen 5
   Nadzor in poročilo o izvajanju
   Agencija je pod nadzorom Komisije in redno poroča o napredku pri izvajanju programov Unije ali njihovih delov, za katere je odgovorna, na način in tako pogosto, kakor je določeno v aktu o prenosu pooblastil.
   Člen 6
   Izvrševanje operativnega proračuna
   Agencija izvršuje operativni proračun v skladu z določbami Uredbe Komisije (ES) št. 1653/2004 (60).
   Člen 7
   Razveljavitev in prehodne določbe
   1.   Sklep 2009/336/ES se razveljavi s 1. januarjem 2014. Sklicevanja na razveljavljeni sklep se razumejo kot sklicevanja na ta sklep.
   2.   Šteje se, da je Agencija pravna naslednica izvajalske agencije, ustanovljene s Sklepom 2009/336/ES.
   3.   Brez poseganja v spremembo razvrščanja napotenih uradnikov v razrede, predvideno v aktu o prenosu pooblastil, ta sklep ne vpliva na pravice in obveznosti uslužbencev Agencije, tudi direktorja.
   Člen 8
   Začetek veljavnosti
   Ta sklep začne veljati dan po objavi v Uradnem listu Evropske unije.
   Uporablja se od 1. januarja 2014.
   
      V Bruslju, 18. decembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 11, 16.1.2003, str. 1.
   
      (2)  UL L 24, 27.1.2005, str. 35.
   
      (3)  UL L 101, 21.4.2009, str. 26.
   
      (4)  COM(2011) 500 final.
   
      (5)  Predlog uredbe Evropskega parlamenta in Sveta COM(2011) 788 z dne 23. novembra 2011 o uvedbi programa „Erasmus za vse“, programa Unije za izobraževanje, usposabljanje, mlade in šport (v nadaljnjem besedilu: program Erasmus+).
   
      (6)  UL L 327, 24.11.2006, str. 45.
   
      (7)  UL L 327, 24.11.2006, str. 30.
   
      (8)  UL L 340, 19.12.2008, str. 83.
   
      (9)  Predlog uredbe Evropskega parlamenta in Sveta COM(2011) 785 z dne 23. novembra 2011 o uvedbi programa Ustvarjalna Evropa.
   
      (10)  UL L 327, 24.11.2006, str. 12.
   
      (11)  UL L 372, 27.12.2006, str. 1.
   
      (12)  Predlog uredbe Sveta COM(2011) 884 z dne 14. decembra 2011 o uvedbi programa „Evropa za državljane“ za obdobje 2014–2020.
   
      (13)  UL L 378, 27.12.2006, str. 32.
   
      (14)  Predlog uredbe Evropskega parlamenta in Sveta COM(2012) 514 o ustanovitvi evropske prostovoljske enote za humanitarno pomoč „EU Aid Volunteers“.
   
      (15)  Predlog uredbe Evropskega parlamenta in Sveta COM(2011) 843 o vzpostavitvi instrumenta partnerstva za sodelovanje s tretjimi državami; predlog uredbe Evropskega parlamenta in Sveta COM(2011) 840 o vzpostavitvi instrumenta za financiranje razvojnega sodelovanja; predlog uredbe Evropskega parlamenta in Sveta COM(2011) 839 o vzpostavitvi evropskega sosedskega instrumenta; predlog uredbe Evropskega parlamenta in Sveta COM(2011) 838 o instrumentu za predpristopno pomoč (IPA II).
   
      (16)  UL L 210, 31.7.2006, str. 82; UL L 310, 9.11.2006, str. 1; UL L 378, 27.12.2006, str. 41.
   
      (17)  COM(2011) 837 final.
   
      (18)  UL L 375, 23.12.1989, str. 11.
   
      (19)  UL L 321, 30.12.1995, str. 25.
   
      (20)  UL L 321, 30.12.1995, str. 33.
   
      (21)  UL L 28, 3.2.2000, str. 1.
   
      (22)  UL L 146, 11.6.1999, str. 33.
   
      (23)  UL L 117, 18.5.2000, str. 1.
   
      (24)  UL L 63, 10.3.2000, str. 1.
   
      (25)  UL L 12, 18.1.2000, str. 1.
   
      (26)  UL L 306, 7.12.2000, str. 1.
   
      (27)  UL L 311, 12.12.2000, str. 1.
   
      (28)  UL L 120, 8.5.1999, str. 30.
   
      (29)  UL L 71, 13.3.2001, str. 7.
   
      (30)  UL L 71, 13.3.2001, str. 15.
   
      (31)  UL L 336, 30.12.2000, str. 82.
   
      (32)  UL L 26, 27.1.2001, str. 1.
   
      (33)  UL L 345, 31.12.2003, str. 9.
   
      (34)  UL L 30, 4.2.2004, str. 6.
   
      (35)  UL L 138, 30.4.2004, str. 24.
   
      (36)  UL L 138, 30.4.2004, str. 31.
   
      (37)  UL L 138, 30.4.2004, str. 40.
   
      (38)  UL L 345, 31.12.2003, str. 1.
   
      (39)  UL L 346, 9.12.2006, str. 33.
   
      (40)  UL L 397, 30.12.2006, str. 14.
   
      (41)  UL L 327, 24.11.2006, str. 45.
   
      (42)  UL L 372, 27.12.2006, str. 1.
   
      (43)  UL L 378, 27.12.2006, str. 32.
   
      (44)  UL L 327, 24.11.2006, str. 30.
   
      (45)  UL L 327, 24.11.2006, str. 12.
   
      (46)  UL L 340, 19.12.2008, str. 83.
   
      (47)  UL L 288, 4.11.2009, str. 10.
   
      (48)  UL L 52, 27.2.1992, str. 1.
   
      (49)  UL L 210, 31.7.2006, str. 82.
   
      (50)  UL L 310, 9.11.2006, str. 1.
   
      (51)  UL L 378, 27.12.2006, str. 41.
   
      (52)  UL L 405, 30.12.2006, str. 41.
   
      (53)  UL L 65, 8.3.2003, str. 27.
   
      (54)  UL L 209, 11.8.2005, str. 26.
   
      (55)  Predlog uredbe Evropskega parlamenta in Sveta COM(2011) 838 o instrumentu za predpristopno pomoč (IPA II).
   
      (56)  Predlog uredbe Evropskega parlamenta in Sveta COM(2011) 839 o vzpostavitvi evropskega sosedskega instrumenta.
   
      (57)  Predlog uredbe Evropskega parlamenta in Sveta COM(2011) 840 o vzpostavitvi instrumenta za financiranje razvojnega sodelovanja.
   
      (58)  Predlog uredbe Evropskega parlamenta in Sveta COM(2011) 843 o vzpostavitvi instrumenta partnerstva za sodelovanje s tretjimi državami.
   
      (59)  Predlog uredbe Sveta COM(2013) 445 o izvajanju 11. Evropskega razvojnega sklada.
   
      (60)  UL L 297, 22.9.2004, str. 6.